gl gl gl gl gl gl gl en gl en en pt es tr en pt lt gl en pt es tr en pt ca gl de gl it gl es gl en en gl gl gl gl gl gl gl en gl en en gl de gl it gl es gl en en gl gl gl gl gl pt en gl gl gl gl gl gl gl gl gl gl gl gl gl gl gl gl gl gl gl gl gl gl it gl gl gl gl gl gl gl gl gl gl gl gl gl war gl gl gl gl gl gl gl gl gl gl gl gl gl gl it gl gl en gl gl gl gl gl gl gl en gl gl gl gl gl gl gl gl gl gl gl gl gl gl en de gl it gl en gl gl gl gl gl gl gl gl gl gl gl gl gl it gl gl en gl gl de gl it gl es en gl gl pt gl
Máis eucalipto, si, non ou depende? - Campo Galego
O Consello Forestal de Galicia debate este venres a proposta da Xunta para regular as plantacións da especie. A Administración quere prohibilas no interior de Lugo e en Ourense, pero industrias e propietarios manifestan reticencias á medida
O Consello Forestal aborda este venres o decreto que pretende regular o eucalipto.
En Galicia, alomenos un 20% da superficie forestal está a eucalipto, ben en masas puras ou mixtas. A súa plantación viña concentrándose tradicionalmente no Arco atlántico e na Mariña lucense, pero a aparición en escena nos últimos anos do eucalipto nitens, apto para cultivar por enriba dos 300 metros, abriu a porta á expansión da especie no interior de Galicia. Hai que poñerlle freo a ese crecemento?
O Consello Forestal de Galicia, un órgano consultivo da Administración no que participan organizacións de propietarios forestais, industria da madeira e técnicos, vai abordar este venres unha proposta de decreto da Xunta para regular a especie. A intención inicial de Medio Rural é prohibir a plantación do eucalipto en 29 concellos do interior de Lugo, así como na provincia de Ourense.
Resumimos a continuación os pros, contras e alternativas que se lle ven á medida desde o sector. O problema pódese analizar a partir de 4 preguntas concretas:
1) Vai haber demanda para máis eucalipto nitens?
O eucalipto nitens ten dúas vantaxes. Presenta maior resistencia á praga do gurgullo que o eucalipto globulus, o tradicional en Galicia, e pode cultivarse en altitudes superiores a 300 metros. Eses factores fixeron que estea en expansión, tanto en zonas costeiras, en sustitución do globulus, como no interior, en sustitución de piñeirais ou en terras a ermo. A cuestión, desde un punto de vista forestal, é se toda esa madeira vai ter comprador no futuro.
As características técnicas e de rendemento do nitens son inferiores ás do globulus para a produción de pasta de papel. Ence, que vén consumindo un 90% de globulus, advertiu hai un par de anos de que para manter a súa competitividade internacional, debía limitar as compras de nitens. Desde o sector do taboleiro, gran consumidor de piñeiro, tamén houbera un pronunciamento claro de Finsa contra a expansión do nitens.
A industria da madeira e da pasta de papel semella resignada a ter que aumentar o seu consumo de nitens
A industria da pasta de papel e da madeira, sen embargo, semella agora resignada ó novo escenario que se lle presenta. Ence planificou aumentar un 20% a capacidade instalada nas súas factorías de Navia e Pontevedra ata o 2020, o que lle permitiría un maior consumo de nitens mantendo os niveis de produción de pasta de papel actuais.
Os produtores de taboleiro, segundo fontes do sector, tamén están a tomar conciencia de que terán que introducir maior cantidade de nitens nos seus procesos produtivos. A baixada no prezo do nitens nos últimos dous anos, por outra banda, está a facer máis accesible a compra desta madeira para a industria do taboleiro.
As organizacións ecoloxistas vaticinan que o nitens acabará queimándose en plantas de biomasa para producir enerxía eléctrica
Así as cousas, todo o eucalipto nitens que entrará en turno de corta a partir do 2025 vai ter saída? E a que prezos? Son as dúas cuestións para as que ninguén ten resposta clara.
O peor escenario pronostícano as organizacións ecoloxistas, como Adega, que vaticinan que a madeira de nitens acabará mercándose a baixos prezos para queimarse en plantas de biomasa, como a prevista en Curtis, para a produción de enerxía eléctrica.
2) Debe a Administración limitar a superficie que se planta de eucalipto?
– A Administración autonómica entende que sería unha irresponsabilidade non limitar a superficie de eucalipto nitens se non aparecen no horizonte compradores que garantan a demanda da súa madeira.
– A Xunta tamén valora o impacto que ten a expansión do eucalipto na redución da superficie de piñeiro, para a que hai unha industria do aserrado e do taboleiro consolidada en Galicia.
A Xunta considera que sería irresponsable non limitar a superficie de eucalipto se non aparecen compradores no horizonte
– Desde as organizacións de propietarios forestais, hai voces partidarias dunha limitación, con distintos matices. A Organización Galega de Comunidades de Montes entende que o eucalipto debe ter sitio no monte, pero de xeito ordenado, sen que se convirta nun monocultivo, e é partidaria de restrinxir a expansión do nitens. A Asociación Forestal de Galicia, pola súa banda, comparte o temor de parte do sector a que nun futuro non haxa mercado para todo o eucalipto nitens que se está a plantar en Galicia.
– A rendibilidade económica actual que ofrece o eucalipto nitens, tanto polo seu crecemento anual como polos prezos que mantén a súa madeira, non ten equivalente noutras especies. Esta circunstancia fai que haxa colectivos de propietarios forestais reticentes á limitación do seu cultivo. No interior de Lugo xurdiron dúas asociacións locais en Castroverde e Baralla que reivindican o seu dereito a plantar eucalipto nos terreos forestais.
Asefoga cuestiona que se queira limitar o eucalipto no monte cando pouco se fixo para erradicalo de terras agrarias, nas que está prohibido
– Desde a Asociación Sectorial Forestal Galega (Asefoga), entidade ligada a Unións Agrarias, cuestiónase que se queira limitar o eucalipto en terreo forestal, en tanto pouco se fixo para facer cumprir as prohibicións actuais que pesan sobre o seu cultivo en terras agrarias e en masas de frondosas, onde non se pode plantar, e en zonas de Rede Natura, onde non pode ampliar superficie. O primeiro que cren que hai que facer, antes de impoñer novas restriccións, é facer cumprir as vixentes e retirar os eucaliptos da superficie agraria.
– Os colectivos de propietarios forestais e as industrias son, na súa maioría, reticentes ó establecemento de novas prohibicións sobre o monte. Se o que se quere, din, é incentivar o mantemento da superficie de piñeiro ou aumentar as frondosas, haberá que buscar vías para promover o seu cultivo, pero sen limitar o eucalipto.
– Por último, non falta quen reivindica libertade e responsabilidade para os propietarios. ‘Que acertan plantando máis nitens?, ben. Que se equivocan? Alá cada un’ é a idea de fondo.
3) En caso de que se limite a superficie de eucalipto, debe facerse prohibíndoo no interior de Lugo e en Ourense?
– A Administración defende ese mapa de restriccións en base á distribución tradicional da especie. Búscase así preservar a superficie de piñeiros do interior de Lugo e evitar o eucalipto nunha provincia como Ourense, cun clima máis mediterráneo pouco propicio para a especie.
– As asociacións de propietarios forestais de Castroverde e de Baralla consideran que se trata dunha prohibición arbitraria. Avogan por buscar outras vías para regular o eucalipto, como a posta en marcha de Plans de Ordenación de Recursos Forestais a nivel de cada Distrito Forestal, de xeito que haxa unha regulación por comarcas que evite o monocultivo do eucalipto e que permita unha maior biodiversidade, tanto desde un punto de vista forestal como medioambiental.
4) O propietario debe seguir apostando polo cultivo do eucalipto nitens?
– As directrices consensuadas polo sector para o Plan Forestal de Galicia, agora en revisión, avogan por manter a actual superficie de eucalipto, sen aumentala. Proponse incrementar a superficie de piñeiro e de frondosas, pero unha cousa é o papel e outra son as decisións que ten que tomar o propietario nas súas fincas.
Os propietarios forestais botan en falta orientacións claras e consensuadas
– O sector bota en falta unha autorregulación que defina que é de interese plantar no monte e que mercado vai ter esa madeira no futuro, con garantías de rendibilidade e de demanda para os propietarios. Aclarar ese escenario é o reto que teñen por diante tanto a Xunta como as industrias e as propias organizacións de propietarios forestais.
Ir a los comentarios
Multicote™ Agri e CoteN-Mix™, unha nutrición precisa para árbores forestais
O eucalipto nitens demostra aptitude para o aserrado de táboas de calidade
Seis cuestións que abre a planta de Altri en Palas: pros, contras e oportunidades
“Optimizando a produción, na superficie actual de eucalipto poderían incrementarse un 30% as cortas de madeira en Galicia”
Hipra aborda as súas liñas de traballo no principal evento de veterinaria bovina a nivel mundial
Cun aturuxo, sobran as palabras: Leyma celebra o día de Galicia cun vídeo especial e un concurso
As mellores sementes para as túas pradeiras
Recomendacións de Pioneer para ensilar millo de alta calidade afectado pola seca
Deixa unha resposta Cancelar a resposta
O teu enderezo electrónico non se publicará Os campos obrigatorios están marcados con *
A Xunta convoca 6 millóns en axudas para instalacións e equipamentos das cooperativas agrarias
Convocatoria de axudas para a dixitalización e innovación na industria forestal - madeira de Galicia
Axudas para a adquisición de maquinaria en réxime asociativo
Xornada sobre o cultivo de chícharo bravo en Galicia 21/10 - 21/10
Entrepinares rompe o mercado do leite en Galicia cun prezo base de 57 céntimos en outubro
Axudas asociadas para as ganderías de vacún de leite, carne e caprino – ovino
SAT Sabadelle, unha gandería que moxe en robot e non dá silo de millo ás vacas
Agricultura actualiza o Sigpac coas novas rexións de pago da PAC de cada parcela agrícola
¿Como aproveitar mellor o xurro sen prexudicar ao medioambiente?
Consellos para o cultivo da pataca
Guía de cultivo do eucalipto
Recomendacións para o abonado da viña
Responsable do tratamento: Campo Galego Comunicación SCP. Finalidade dos datos: a información que nos proporcionas usaremos para responder á túa consulta, contactar contigo e enviarche os datos que solicites. A lexitimación é o consentimento da persoa que solicita a información. O destinatario destes datos é o persoal de Campo Galego Comunicación SCP. Pode exercitar os seus dereitos de acceso, rectificación, eliminación e outros dereitos contactando connosco. Podes consultar máis información sobre a nosa Política de privacidade aquíligazón á política de privacidade
Acepto a política de privacidade y Cookies
Acepto o tratamento dos meus datos persoales para recibir periódicamente o boletín de novas.
Aviso Legal | Política de privacidade | Desenvolve Invbit a partir do tema NewsPlus.
Solicitamos o seu permiso para obter datos estadísticos da súa navegación nesta esta web, en cumprimiento do Real Decreto-ley 13/2012. Si continúa navegando consideramos que acepta o uso das cookies. OK | Máis información